บาทเปิด 35.68/70 บาทต่อดอลล่าร์  แนวโน้มอ่อนค่า
เงินบาทเปิดตลาด 35.68/70 บาทต่อดอลล่าร์  แนวโน้มอ่อนค่าหลังตัวเลขจ้างงานสหรัฐฯ ออกมาดีเกินคาด
29 ต.ค. 2565

เงินบาทเปิดตลาด 35.68/70 บาทต่อดอลล่าร์  แนวโน้มอ่อนค่าหลังตัวเลขจ้างงานสหรัฐฯ ออกมาดีเกินคาด
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.68/70 บาท/ดอลลาร์ จากเย็นวานนี้ที่อยู่ที่ระดับ 35.59 บาท/ดอลลาร์
"ล่าสุดเงินบาทอยู่ที่ 35.72/73...เงินบาทอ่อนค่า หลังจากตัวเลข ADP หรือการจ้างงานของภาคเอกชนสหรัฐฯ ออกมาดีมาก ดอลลาร์ถูกซื้อขึ้นมา ช่วงวันนี้เงินบาทมีโอกาสอ่อนค่าต่อ แต่ว่าตอนกลางคืนขึ้นมาค่อนข้างเยอะ เลยคิดว่ากลางวันน่าจะยืนทรงๆ ดูอาการ พอถึง US Time ก็อาจจะกลับขึ้นไปอีกถ้าดอลลาร์ขยับอีก"นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.65 - 35.85 บาท/ดอลลาร์